Lisa 1

Põhja-Pärnumaa Vallavalitsuse …..

korralduse nr

juurde

**PROJEKTEERIMISTINGIMUSED**

**Ehitustegevuse liigi täpsustus:**

Vesiniku tootmisüksuse rajamine

**Projekteerimistingimuste andja**

Asutus: Põhja-Pärnumaa Vallavalitsus

Asutuse registrikood: 77000234

Ametniku nimi: Reet Olev

Ametniku ametinimetus: vallaarhitekt

**Taotluse andmed**

Liik: projekteerimistingimuste taotlus detailplaneeringu koostamise kohustuse puudumisel

Number: 2411002/04238

Kuupäev: 20.05.2024

**Ehitamisega hõlmatava kinnisasja andmed, sh katastritunnus ja koha-aadress:**

1. Pärnu maakond, asukohaga Põhja-Pärnumaa vald, Metsaküla, Liiva (katastritunnus 27601:005:0031) kinnistu.
2. Maakasutuse sihtotstarve: tootmismaa 100%
3. Kinnistu pindala 4456m².

**Projekteerimistingimuste sisu ja põhjendused**

Keskkonnamõju hindamise ja keskkonnajuhtimissüsteemi seaduse <https://www.riigiteataja.ee/akt/KeHJS> (edaspidi KeHJS) § 6 lg 1 on esitatud olulise keskkonnamõjuga tegevused, mille puhul on keskkonnamõju hindamine kohustuslik. Kinnistule kavandatav tegevus ei vasta ühelegi KeHJS § 6 lg 1 välja toodud tegevusele, tegevus kuulub KeHJS § 6 lg 2 p 3 või 6 alla, mille korral on vajalik anda eelhinnang selgitamaks välja, kas tegevusega võib kaasneda oluline keskkonnamõju.

Projekteerimistingimuste taotlusele on lisatud ka keskkonnamõju hindamise eelhinnang.

Majandus- ja taristuministri määruse nr 10 järgi on vesinik teatud koguses määratletud ohtliku kemikaalina. Ettevõte klassifitseerub C kategooria ohtlikuks ettevõtteks, kuna ettevõttes käideldakse vähemalt ühte ohtlikku kemikaali, mille kogus on suurem kui 0,5 tonni ja väiksem kui 5 tonni (Qa).

 Vee elektrolüüsil vesiniku ja hapniku eraldamine on keemiline meetod ja selle järgi kuulub vesiniku tootmine tööstusheite direktiivi lisa I punkti 4.2 a alla. Eesti on selle direktiivist üle võtnud tööstusheite seadusesse § 19 lõike 2 punktiga 4 ja täiendavalt Vabariigi Valitsuse 06.06.2013 määruses nr 89 „Alltegevusvaldkondade loetelu ning künnisvõimsused, mille korral on käitise tegevuse jaoks nõutav kompleksluba“ § 5 lõike 1 punktiga 11, mille kohaselt on vesiniku tootmiseks vajalik keskkonnakompleksluba (edaspidi kompleksluba).

Tegemist ei ole ka ühegi olemasoleva kompleksloa või keskkonnaloa otseselt liituva ja tehniliselt seotud tegevusega tööstusheite seaduse § 6 lõige 2 mõistes.

**Kuna tegevusega kaasneb müra, on vajalik hinnata mürataset, et see ei ületaks keskkonnaministri 16.12.2016 määruses nr 71 "Välisõhus leviva müra normtasemed ja mürataseme mõõtmise, määramise ja hindamise meetodid" sätestatud müra normtasemeid.**

Peamised välismüra allikad vesiniku tootmiskohas on kompressorid. Müra võib tekitada paakide või haagiste õhutamine. Müra tekib ventilatsiooni ja jahutamise kaudu elektrolüüsi ajal kuni 90,6 dB(A) tootmiskohas16. Kompressor tekitab müra ligikaudu 100 dB(A).

Müra tekitavad ka veokid, kes transpordivad mobiilseid mahuteid. Veoautode sõitmise sagedus 1 MW tootmisvõimsuse juures on üks veok päevas.

Keskkonnaministri 16.12.2016 määruse nr 71 alusel on müratundlik ala üldplaneeringu juhtotstarbega määratud ala, millele on kehtestatud müra normtasemed.

Kinnistu jääb endise Kaisma valla territooriumile, kus kehtib ka praegu Kaisma valla üldplaneering, mis ei määra müratundlikke alasid.

Tootsi alevis ei ole üldplaneeringut kehtestatud, seega ei ole seal müratundlikke alasid määratud. Selleks, et olulist keskkonnamõju (häiringut kohalikele elanikele) ei avalduks, tuleb vesiniku tootmisüksuse rajamisel mürataset hinnata ning kui on oht müra piirnormide ületamiseks nt elamute juures, siis rakendada asjakohaseid meetmeid. Liiklusega olulist müra ei kaasne, kuna lisanduv liikluskoormus väga väike.

Kavandatav tegevus aitab kaasa EL ning Eesti riiklike eesmärkide saavutamisele, mis on seotud CO2 heite vähendamisega – **energia salvestamisvõimekuse loomise kaudu avaldub positiivne mõju**, kuna toodetakse saastevaba vesinikku.

**Eelhindamise käigus jõuti järeldusele, et leevendavate meetmete rakendamisel ei avaldu KeHJS mõistes olulist keskkonnamõju.**

Kehtiva Vändra valla üldplaneeringu ( endise Kaisma valla osas) kohaselt on tegemist perspektiivse tööstuspiirkonnaga.

**Kasutamise otstarve**

23029 muu energiatööstuse rajatis

|  |  |
| --- | --- |
| **Taotleja selgitused**   | * Rohevesiniku 1 MW tootsmisüksuse ja tankimistaristu rajamine.
* Soovitakse toota elektrolüüseri abil vesinikku ja sellega transporditavaid mahuteid täita
* Tootmisüksusesse luuakse valmidus tankida vesinikul töötavaid transpordisõidukeid.
* Pilootprojekt on kavandatud 1MW elektrolüüseriga, kus vesiniku maksimaalne tootmismaht on 200Nm³/h, ehk siis 18kg/h.
 |
| **Asukoht**   | * asukohaskeem lisa 2;
* Juurdepääs Tööstuse tänavalt.
 |
| **Kitsendused**   | * Kinnistule ulatub alla 1 kV õhuliin koos kaitsevööndiga (vid 216038400, id 14092274)
 |
| **Lubatud suurim ehitisealune pind**   | * Lubatud suurim ehitisealune pind **2673m² (max 60% katastriüksuse pinnast )**
 |
| **Kõrgus; kaugus kinnistu piirist**  | * kaugus kinnistu piiridest vähemalt 4m.
 |
| **Arhitektuurilised, ehituslikud ja kujunduslikud tingimused** | * olemasolevad ehitised on lubatud lammutada
 |
|  |  |
| **Heakord ja haljastus** | * tootmisrajatiste ja elamu-ning ühiskondlike alade vahele tuleb rajada min 25 m laiune kõrghaljastatud roheline ala.- min 15% kinnistust
* Lahendada jäätmekäitlus
* Parkimine omal kinnistul
 |
| **Maakorralduslikud toimingud** | * Uut kinnistut ei moodustata
 |
|  |  |
| **Ehitusuuringute tegemise vajadus**  **Tehnilised tingimused ja tegevused** | * projekt peab olema vormistatud topogeodeetilisel alusplaanil M1:1000 või 1:500.
* Mõõdistuse originaalfailid esitada Põhja-Pärnumaa vallavalitsusele.
* Tehnovõrkude lahendused tuleb teostada vastavalt võrguvaldajate tehnilistele tingimustele.
* Veevarustus: Veetarbimine on prognoositud 150m³/kuus.

 puurkaev: Tootsi alevi puurkaev nr 4 (Tööstuse tn11). Vähemalt 50mm veetoru pumplast kinnistuni (ca 65m) paigaldada puurimise teel.* Demineraliseeritud vesi on plaanitud kasutada kinnistusiseselt immutatuna pinnasesse või suunata dreaažikraavi (Tööstuse tn 7 Liiva kinnistu poolses otsas). Samuti puurimise teel kõvakattega teede alt või ehitada välja survekanalisatsioonitorustik koos pumplaga.
* Suure keskkonnakoormusega tootmise puhul kaaluda reovee eelpuhastust enne ühiskanalisatsiooni laskmist.
* Elekter: tagada elektriseadmete vastavus elektromagnetilise ühilduvuse nõuetele (alus ehitusseadustik § 11 lg 2 p 9, majandus- ja taristuministri 14.07.2015 määruse nr 91 „Elektriseadmele esitatavad ohutuse nõuded ning elektriseadmele ja elektripaigaldisele esitatavad elektromagnetilise ühilduvuse nõuded ja vastavushindamise kord“ ptk 2 ja eelnimetatud määrusega seotud standarditele (alus majandus- ja taristuministri 14.07.2015 määruse nr 91 § 13 ja § 18).
* Vesiniku tootmisüksuse seadmed (sh elektrolüüser) peavad omama akrediteeritud asutuse poolt väljastatud kehtivaid EMC sertifikaate.
 |
| **Kooskõlastused ja arvamused** | Koostatav tootmiskompleksi ehitusprojekt kooskõlastada vallaarhitektigaEhitusprojekt esitatakse arvamuse saamiseks:* Keskkonnaametile;
* Kaitseministeeriumile
* Kliimaministeeriumile
 |

1. Ehitusprojekt koostada vastavalt Eestis kehtivatele projekteerimisnormidele ja majandus- ja taristuministri 17.07.2015. a määrusele nr 97 „Nõuded ehitusprojektile“ ning heale projekteerimistavale.
2. Tuleohutus: vastavalt Päästeameti tingimustele. Rajatise tulepüsivusklass peab vastama Vabariigi Valitsuse siseministri 30.03.2017 määrusele nr 17 „Ehitisele esitatavad tuleohutusnõuded.“
3. Ehitusprojekti juurde lisada projekteerimistingimused.
4. Ehitusloa taotlemiseks esitada ehitusprojekt Põhja-Pärnumaa Vallavalitsusele digitaalselt allkirjastatuna vastavalt Ehitisregistri Ehitusprojekti dokumentide vormistamise nõuetele „Ehitisregistri Juhendmaterjal Lisa 2“ pdf-formaadis koos vormikohase ehitusloa taotlusega.

**Vaidlustamisviide**

Käesolevat korraldust on õigus vaidlustada 30 päeva jooksul, arvates päevast, millal vaiet esitama õigustatud isik korraldusest teada sai või oleks pidanud teada saama, esitades vaide Põhja-Pärnumaa Vallavalitsusele haldusmenetluse seadusega vaidemenetlusele kehtestatud korras. Korralduse peale on kaebeõigusega isikul õigus esitada kaebus Tallinna Halduskohtule halduskohtumenetluse seadustiku §-s 46 sätestatud tähtaegadel ja halduskohtumenetluse seadustikus sätestatud korras.

Piret Müür

vallasekretär